Skóla - og frístundastarf mun raskast frá hádegi þriðjudaginn 10. desember 2019 vegna óveðurs sem spáð er að gangi yfir höfuðborgarsvæðið . Enginn ætti að vera á ferli eftir klukkan 15 nema brýn nauðsyn beri til . Allt frístunda - og félagsmiðstöðvastarf í Reykjavík fellur niður svo og starf skólahljómsveita . Fólk er beðið um að huga að lausamunum sem geta fokið og minnir Sorphirða Reykjavíkur íbúa sérstaklega á að huga vel að sorpílátum sínum og tryggja að þau fjúki ekki . Lokanir skóla og stofnana eru tilkomnar vegna öryggisráðstafana en enginn ætti að vera á ferli í veðri eins og spáð er . Fólk er beðið um að fylgjast vel með veðri í fjölmiðlum og fylgja tilmælum yfirvalda . Appelsínugul viðvörun þýðir að það séu miðlungs eða miklar líkur á veðri sem geti valdið miklum samfélagslegum áhrifum , tjóni eða slysum og hugsanlega ógnað lífi og limum ef aðgát er ekki höfð .